CELEX: 32021R1917
Language: hu
Date: 2021-11-03 00:00:00
Title: A Bizottság (EU) 2021/1917 rendelete (2021. november 3.) az 1334/2008/EK európai parlamenti és tanácsi rendelet I. mellékletének a 2-(4-metilfenoxi)-N-(1H-pirazol-3-il)-N-(tiofén-2-ilmetil)acetamidnak az aromaanyagok uniós listájára történő felvétele tekintetében történő módosításáról (EGT-vonatkozású szöveg)

2021.11.4.   
               
               
                  HU
               
               
                  Az Európai Unió Hivatalos Lapja
               
               
                  L 389/15
               
            
         A BIZOTTSÁG (EU) 2021/1917 RENDELETE
         (2021. november 3.)
         az 1334/2008/EK európai parlamenti és tanácsi rendelet I. mellékletének a 2-(4-metilfenoxi)-N-(1H-pirazol-3-il)-N-(tiofén-2-ilmetil)acetamidnak az aromaanyagok uniós listájára történő felvétele tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről, valamint az 1601/91/EGK tanácsi rendelet, a 2232/96/EK és a 110/2008/EK rendelet, valamint a 2000/13/EK irányelv módosításáról szóló, 2008. december 16-i 1334/2008/EK európai parlamenti és tanácsi rendeletre (1) és különösen annak 11. cikke (3) bekezdésére,
         tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (2) és különösen annak 7. cikke (5) bekezdésére,
         mivel:
         
                     (1)
                  
                  
                     Az 1334/2008/EK rendelet I. melléklete létrehozza az élelmiszerekben és azok felületén történő használatra engedélyezett aromaanyagok és alapanyagok uniós listáját, és meghatározza ezen anyagok felhasználási feltételeit.
                  
               
                     (2)
                  
                  
                     A 872/2012/EU bizottsági végrehajtási rendelet (3) elfogadta az aromaanyagok listáját, és e listát beillesztette az 1334/2008/EK rendelet I. mellékletének A. részébe.
                  
               
                     (3)
                  
                  
                     A lista naprakésszé tétele az 1331/2008/EK rendelet 3. cikkének (1) bekezdésben említett egységes eljárás révén, a Bizottság kezdeményezésére, vagy valamely tagállam vagy érintett fél kérelmére történhet.
                  
               
                     (4)
                  
                  
                     2015. december 7-én kérelmet nyújtottak be a Bizottsághoz a 2-(4-metilfenoxi)-N-(1H-pirazol-3-il)-N-(tiofén-2-ilmetil)acetamid (FL-szám: 16.133) aromaanyagként történő felhasználásának engedélyezése iránt olyan különböző élelmiszerekben, amelyek az aromák és alapanyagok uniós jegyzékében említett számos élelmiszer-kategóriába tartoznak. A Bizottság értesítette az Európai Élelmiszerbiztonsági Hatóságot (a továbbiakban: a Hatóság) a kérelemről, és felkérte véleménynyilvánításra. A kérelmet a Bizottság továbbá az 1331/2008/EK rendelet 4. cikkének megfelelően hozzáférhetővé tette a tagállamok számára.
                  
               
                     (5)
                  
                  
                     A Hatóság 2018. szeptember 12-én elfogadott véleményében (4) értékelte az aromaanyagként felhasznált 16.133 FL-számú anyag biztonságosságát, és arra a következtetésre jutott, hogy annak használata nem vet fel biztonsági aggályokat, amennyiben az a különböző élelmiszer-kategóriákba tartozó élelmiszerek tekintetében meghatározott szintekre korlátozódik. A Hatóság azt is jelezte, hogy az anyag biztonságosságára vonatkozó következtetése nem vonatkozik az anyag nem átlátszatlan italokhoz történő lehetséges hozzáadására, amennyiben az anyag fototranszformáción mehet keresztül. Ezt az aromaanyagot csak átlátszatlan élelmiszerekhez szabad hozzáadni, és fénytől védett tárolóeszközbe kell csomagolni.
                  
               
                     (6)
                  
                  
                     Az 1334/2008/EK rendelet 15. cikke (1) bekezdésének c) pontjával összhangban annak az aromaanyagnak és/vagy készítményeknek a címkéjén, amelyhez az aromaanyagot hozzáadták, fel kell tüntetni a tárolás és a felhasználás különleges feltételeire vonatkozó információkat. A tárolóeszközön elhelyezendő címkén fel kell tüntetni például a „fénytől távol tartandó” jelölést.
                  
               
                     (7)
                  
                  
                     A Hatóság azt is megjegyezte, hogy a 16.133 FL-számú anyag aromamódosító tulajdonságokkal rendelkezik.
                  
               
                     (8)
                  
                  
                     Ezt az aromaanyagot nem a végső fogyasztónak történő értékesítésre szánják, ezért úgy kell forgalomba hozni, hogy e cél elkerülése biztosított legyen.
                  
               
                     (9)
                  
                  
                     A Hatóság véleményének fényében mivel a 16.127 FL-számú anyag aromaanyagként való, a meghatározott felhasználási feltételek mellett történő használata nem vet fel biztonsági aggályokat, és várhatóan nem vezeti félre a fogyasztót, az ilyen felhasználást helyénvaló engedélyezni.
                  
               
                     (10)
                  
                  
                     Az 1334/2008/EK rendelet I. mellékletének A. részét ezért ennek megfelelően módosítani kell, hogy az aromaanyagok uniós listájára felvegyék a 2-(4-metilfenoxi)-N-(1H-pirazol-3-il)-N-(tiofén-2-ilmetil)acetamidot.
                  
               
                     (11)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1334/2008/EK rendelet I. mellékletének A. része e rendelet mellékletének megfelelően módosul.
         
         
            2. cikk
            A 2-(4-metilfenoxi)-N-(1H-pirazol-3-il)-N-(tiofén-2-ilmetil)acetamid aromaanyag a végső fogyasztónak történő értékesítésre nem engedélyezett.
         
         
            3. cikk
            A nem a végső fogyasztónak történő értékesítésre szánt aromákra vonatkozó, az 1334/2008/EK rendelet 15. cikke (1) bekezdésének c) pontja szerinti címkézési követelményeken túlmenően a csomagolás vagy a tárolóeszköz címkéjén a következő kiegészítő információkat is fel kell tüntetni:
            
                        —
                     
                     
                        „FL 16.133 anyagot tartalmaz. A fototranszformáció elkerülése érdekében a fénytől védve tárolandó.”,
                     
                  
                        —
                     
                     
                        például „fénytől távol tartandó” jelzés.
                     
                  
         
            4. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 3-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 354., 2008.12.31., 34. o.
         
         
            (2)  HL L 354., 2008.12.31., 1. o.
         
         
            (3)  A Bizottság 872/2012/EU végrehajtási rendelete (2012. október 1.) az aromaanyagoknak a 2232/96/EK európai parlamenti és tanácsi rendeletben előírt listája elfogadásáról, a listának az 1334/2008/EK európai parlamenti és tanácsi rendelet I. mellékletébe való beillesztéséről, valamint az 1565/2000/EK bizottsági rendelet és az 1999/217/EK bizottsági határozat hatályon kívül helyezéséről (HL L 267., 2012.10.2., 1. o.).
         
            (4)  EFSA Journal 2018;16(10):5421.
      
      
         
            MELLÉKLET
            Az 1334/2008/EK rendelet I. melléklete A. része 2. szakaszának 1. táblázata a 16.133 FL-számú anyagra vonatkozó következő bejegyzéssel egészül ki:
            
               
                           „16.133
                        
                        
                           2-(4-metilfenoxi)-N-(1H-pirazol-3-il)-N-(tiofén-2-ilmetil)acetamid
                        
                        
                           1374760-95-8
                        
                        
                           2237
                        
                        
                            
                        
                        
                           Legalább 99 %, csúcsterület (UPLC-UV, 254 nm)
                        
                        
                           
                                       1.
                                    
                                    
                                       Az aromaanyagként való felhasználásra vonatkozó korlátozások a következő élelmiszer-kategóriákban:
                                       Az 1.4. kategóriában: átlátszatlan ízesített erjesztett tejtermékek, beleértve a hőkezelt termékeket is, átlátszatlan csomagolásba/tárolóeszközökbe csomagolva – legfeljebb 3 mg/kg
                                       A 3.0. kategóriában: átlátszatlan fagylaltok, beleértve a szorbeteket, átlátszatlan csomagolásba/tárolóeszközökbe csomagolva – legfeljebb 3 mg/kg
                                       Az 5.1. kategóriában: átlátszatlan kakaótermékek és csokoládétermékek, beleértve az utánzatokat és csokoládéhelyettesítőket is, átlátszatlan csomagolásba/tárolóeszközökbe csomagolva – legfeljebb 15 mg/kg
                                       Az 5.2. kategóriában: átlátszatlan cukrászsütemények, beleértve a kemény és puha cukorkát, nugátot stb., kivéve a 05.1., 05.3. és 05.4. kategóriába tartozó termékeket, átlátszatlan csomagolásba/tárolóeszközökbe csomagolva – legfeljebb 15 mg/kg
                                       Az 5.3. kategóriában: átlátszatlan rágógumi, átlátszatlan csomagolásba/tárolóeszközökbe csomagolva – legfeljebb 150 mg/kg
                                       Az 5.4. kategóriában: átlátszatlan díszítések (pl. finompékárukhoz), öntetek (nem gyümölcs) és édes szószok, átlátszatlan csomagolásba/tárolóeszközökbe csomagolva – legfeljebb 15 mg/kg
                                       A 12.5. kategóriában: átlátszatlan levesek és erőlevesek, átlátszatlan csomagolásba/tárolóeszközökbe csomagolva – legfeljebb 3 mg/kg
                                       A 12.6. kategóriában: átlátszatlan szószok és hasonló termékek, átlátszatlan csomagolásba/tárolóeszközökbe csomagolva – legfeljebb 15 mg/kg
                                       A 14.1.4. kategóriában: átlátszatlan ízesített italok, kizárólag tejalapú italok esetében, átlátszatlan csomagolásba/tárolóeszközökbe csomagolva – legfeljebb 3 mg/kg
                                       A 16. kategóriában: átlátszatlan desszertek, kivéve az 1., 3. és 4. kategóriába tartozó termékeket, átlátszatlan csomagolásba/tárolóeszközökbe csomagolva – legfeljebb 3 mg/kg
                                    
                                 
                                       2.
                                    
                                    
                                       Ezen aromaanyag végső fogyasztónak történő eladása nem engedélyezett.
                                    
                                 
                                       3.
                                    
                                    
                                       A következő információkat kell megadni: »FL 16.133 anyagot tartalmaz. A fototranszformáció elkerülése érdekében a fénytől védve tárolandó«. A tárolóeszközöknek átlátszatlannak kell lenniük. A tárolóeszközön elhelyezendő címkén fel kell tüntetni például a »fénytől távol tartandó« jelölést.
                                    
                                 
                        
                            
                        
                        
                           EFSA”